AQShning Atlanta shahrida I-85 avtmagistralining bir qismi qulab tushdi. Voqea yo‘l o‘tkazgich ostida kuchli yong‘in yuz bergandan keyin yuz bergan. Bu haqda Fox5 telekanali xabar bermoqda. Qutqaruvchilarning fikricha, magistral ostida plastmassa quvurlar yonib ketgan. So‘ngra olov ko‘prikka o‘tgan va shundan keyin yo‘lning katta qismi qulab tushgan. Mutaxassislar yong‘in tufayli magistral konstruksiyasi erib ketishidan xavotir bildirishmoqda. Voqea oqibatida hech kim jabrlanmagan. O‘t o‘chiruvchilar yong‘inni bostirishga urinmoqdalar.